Súradnice: 50°40′3″S 14°45′31″V﻿ / ﻿50,66750°S 14,75861°V﻿ / 50.66750; 14.75861

Júliina vyhliadka - pozostatky vyhliadkového altánku z roku 1822
**Vranovské skály** sú prírodná pamiatka, štátom chránená od roku 1991. Ide o skupinu pieskovcových veží v katastrálnom území Svébořice mesta Ralsko, bezprostredne pri časti Vranov mesta Mimone na úpätí kopca Ralsko s rovnomenným hradom na Českolipsku. Sú súčasťou priestoru spravovaného Vojenskými lesmi a. s. predtým tu bol vojenský výcvikový priestor. Chránená plocha má rozlohu 12,92 ha vo výške 350 až 420 m n. m. Predmetom ochrany je celý skalný komplex nad osadou Vranov.

Vyhlásenie pamiatky
-------------------

Prírodnú pamiatku Vranovské skály vyhlásil Všeobecne záväznou vyhláškou OkU Česká Lípa 15. novembra 1991, pridelený jej bol kód 1352..

Pretože na území okolo Ralska bol vojenský výcvikový priestor, nebolo územie v správe CHKO, ale (v roku 2003) v starostlivosti Ministerstva životného prostredia prostredníctvom jeho AOPK ČR - Agentúry ochrany prírody a krajiny..

Popis skál
----------

Skupina skál je na južnej strane kopca Ralsko, oddelená od neho malým údolím. Je zaujímavá svojou svetlou farbou pieskovca kontrastujúceho s okolitými tmavými lesmi. Skaly majú rôzne farby, od takmer bielej, žltej až po tehlovo červenú. Jednotlivo boli pred desiatkami rokov pomenované Nemcami, premenované neskôr česky, niektoré sprístupnené a opatrené vyhliadkou. Na úpätí skál sú početné pukliny. Niektoré skaly sú zložené z pieskovcov rôznych farieb, rôzneho zloženia a veku. Skaly sú v nadmorskej výške 350 až 420 metrov a týčia sa nad osadou Vranov (tá je administratívne súčasťou blízkeho mesta Mimoň).. Vlastná prírodná pamiatka však leží už v katastrálnom území Svébořice, ktoré prislúchajú k mestu Ralsko. Spoločne s Ralskom sú Vranovské skály radené do Ralskej pahorkatiny, jej časti Zákupskej pahorkatiny.

### Názvy skál

Najznámejšia je *Júliina vyhlídka* alebo *Juliina výšina* (nem.  *Julienshöhe*). Túto skalu nechal v roku 1822 vybaviť vytesanými schodmi, zábradlím a vyhliadkovou plošinou gróf Franz (František) Harting na počesť svojej manželky grófky Juliany, rodenej Grundemannovej (1786-1866), ktorá si toto miesto veľmi obľúbila. Vyhliadka, kde stával drevený gloriet (drevený kruhový altánok), bola slávnostne otvorená 6. júna 1822 k 36. narodeninám grófky. Dnes je na tomto mieste zachovaný iba základový kruh, vtesaný do skaly. Z miesta je pekný výhľad na osadu Vranov i mesto Mimoň.

Ďalšími skalami sú *Mléčný džbán* čiže *Džbán* (nem.  *Molkenkrug*), *Kazatelna*, *Kočičí kámen*, *Luční kámen*, *Velký liščí kámen* (nem.  *Fuchsstein*), *Luční věž* (nem.  *Weisentein*), *Malý liščí kámen* a *Skluzavka*.

Horolezectvo
------------

Vranovské skály boli lezecky využívané už v 20. rokoch 20. storočia - napríklad na skalnej veži *Džbán* je zaznamenaná lezecká cesta *Alter Weg*, vyznačená Rudolfom Kauschkom. Potom, keď v druhej polovici 20. storočia táto oblasť bola súčasťou vojenského priestoru Ralsko a verejnosti nebola prístupná, skaly upadli do zabudnutia. Keďže sa staré popisy nezachovali, je tu v súčasnosti na 12 skalách evidovaných len 17 lezeckých ciest.

Predmet ochrany
---------------

Chránené sú nielen skaly, ale aj rastlinstvo (zakrpatené buky lesné, smrek obyčajný, medvedica lekárska, kokorík voňavý, cesnak tuhý, ostrica labkatá, vláskatec tajomný (Trichomanes speciosum)) a hniezdi tu nepravidelne sokol myšiar.

Prístupnosť
-----------

Pod skalami vedie cestička spájajúca Mimoň cez osadu Vranov s obcou Noviny. Po úpätí je vytýčená červená turistická trasa vedúca z Mimone na vrchol Ralska a žltá trasa z Pertoltíc. Najbližšou železničnou traťou je 080, z Českej Lípy do Liberca a najbližšie zastávky vlaku sú v Mimoni a Pertolticiach (asi 4 km).

Zaujímavosti
------------

Jaroslav Foglar sa nechal tunajšími skalami inšpirovať pri písaní príbehu *Rýchle Šípy v pieskových skalách*.

Referencie
----------

1. ↑   *Stránky AOPK ČR* [online]. [Cit. 2016-06-06]. Dostupné online. (po česky)
2. ↑  RŮŽIČKA, Jiří. *Českolipsko do kapsy*. [s.l.] : KMa, s.r.o, 2007. ISBN 978-80-7309-488-1. Kapitola Vranovské skály, s. 184.
3. ↑  AUTORSKÝ KOLEKTÍV. *Chráněná území ČR, Liberecko, zväzok III*. Praha : Agentura ochrany přírody a krajiny ČR, 2002. ISBN 80-86064-43-3. Kapitola Okres Česká Lípa, s. 89.
4. ↑  MODRÝ ING. PHD, Martin; SÝKOROVÁ RNDR, Jarmila. *Maloplošná chráněná území Libereckého kraje*. Liberec : Liberecký kraj, referát ŽP a zemědělství, 2004. S. 42.
5. ↑   *Českolipsko a Máchův kraj*. Děčín : [s.n.], 2005. ISBN 80-903410-9-8. Kapitola Mimoň, s. 37.
6. ↑  ŠŤASTNÝ, Jiří. *Uličník Mimoně*. Mimoň : Mesto Mimoň, 2012. ISBN 978-80-260-1337-2. Kapitola Vranov, s. 137.
7. ↑  Popis skalnej oblasti
8. ↑  Českolipsko do vrecka, str. 184
9. ↑   *Mapa KČT 15, Máchův kraj, 4. vydanie*. Praha : Trasa s.r.o, 2008. ISBN 978-80-7324-168-1.
10. ↑  TOUŠLOVÁ, Iveta; PODHORSKÝ, Marek; MARŠÁL, Josef. *Toulavá kamera 3*. Praha : freytag&berndt, 2006. ISBN 80-73156-264-4 Chybné ISBN. Kapitola Průrva Ploučnice, s. 118.

Pozri aj
--------

* Zoznam chránených území v okrese Česká Lípa
* Zákupská pahorkatina
* Ralsko (696 m)
* Ralsko (hrad)
* Ralsko (vojenský priestor)

Iné projekty
------------

Commons
* Spolupracuj na Commons Commons ponúka multimediálne súbory na tému **Vranovské skály**

Poznámka
--------

1. ↑  ÚSOP uvádza nadmorskú výšku 333 - 432 m n. m.

Externé odkazy
--------------

* Na stránke Libereckého kraja
* Web IC hradcany.cz
* Web Potulky po Čechách
* Vranovské skaly na stránkach Geoparku Ralsko

Literatúra
----------

* Gantz, Hasso. *Kummergebirge und andere Gebiete Nordböhmens*. *Kummerské pohoria a ostatné oblasti severných Čiech.* Kletterführer. Lezecký sprievodcu. Vlastným nákladom. 1996. 140 s. po nemecky

Zdroj
-----

*Tento článok je čiastočný alebo úplný preklad článku Vranovské skály na českej Wikipédii.*

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |